Sahal Mahfudz sadurungé sajeroning 10 taun mimpin Majelis Ulama Indonesia (MUI) Provinsi Jawa Tengah, uga didhaulat dadi Ketua Umum Dewan Pimpinan MUI ing sasi Juni 2000 nganti taun 2005. Saliyané iku, Kiai Sahal uga pemimpin Pesantren Maslakul Huda (PMH) wiwit taun 1963. Pesantren ing Kajèn Margayasa (Pathi, Jawa Tengah), iki diadegaké bapaké, KH Mahfudh Salam, ing taun 1910. Séjéné iku Kyai Sahal uga dadi rektor Insitut Islam Nahdlatul Ulama (INISNU), Jepara, Jawa Tengah wiwit taun 1989 nganti saiki.